Essomo 6
Tuliddamu Okulaba Abaafa?
1. Mawulire ki amalungi agakwata ku abo abaafa?
Yesu bwe yatuuka e Bessaniya okumpi ne Yerusaalemi, yasanga mukwano gwe Lazaalo yaakamala ennaku nnya ng’afudde. Yesu yagenda awaali entaana ng’ali wamu ne Maliza ne Maliyamu, bannyina Lazaalo. Mu kaseera katono, abantu baakuŋŋaana. Olowooza Maliza ne Maliyamu baawulira batya nga Yesu azuukizza Lazaalo?
Maliza yali amanyi amawulire amalungi agakwata ku abo abaafa. Yali amanyi nti Yakuwa ajja kuzuukiza abafu baddemu okubeera ku nsi.
2. Abafu bali mu mbeera ki?
Abantu baatondebwa okuva mu nfuufu. (Olubereberye 2:7; 3:19) Tetuli myoyo egyambadde emibiri gy’ennyama, era bwe tufa tewali kisigalawo nga kiramu. Bwe tufa, n’obwongo bwaffe bufa, era tuba tetukyasobola kulowooza. Eyo ye nsonga lwaki Lazaalo talina kye yayogera ku mbeera gye yalimu ng’afudde, kubanga abafu tebaliiko kye bamanyi.
Katonda ayokya abantu mu muliro nga bafudde? Okuva Bayibuli bw’egamba nti abafu tebaliiko kye bamanyi, enjigiriza ey’omuliro ogutazikira ya bulimba era ereetera abantu okunenya Katonda olw’ekintu ky’atakola. Katonda akyayira ddala ekikolwa eky’okwokya abantu mu muliro.
3. Abafu basobola okwogera naffe?
Abafu tebasobola kwogera wadde okuwulira. (Zabbuli 115:17) Naye waliwo bamalayika ababi, era bamalayika abo basobola okwogera n’abantu nga beefuula okuba abantu abaafa. (2 Peetero 2:4) Yakuwa tayagala twebuuza ku bafu.
4. Baani abanaazuukizibwa?
Obukadde n’obukadde bw’abantu abaafa bajja kuzuukira baddemu okubeera ku nsi. N’abamu ku abo abaali batamanyi Katonda era abaakolanga ebintu ebibi bajja kuzuukizibwa.
Abo abanaazuukizibwa bajja kuyiga ebikwata ku Katonda, kibasobozese okukkiririza mu Yesu n’okumugondera. (Okubikkulirwa 20:11-13) Abo abanaazuukizibwa ne bakola ebintu ebirungi bajja kufuna obulamu obutaggwawo ku nsi.
5. Okuzuukira kutuyigiriza ki ku Yakuwa?
Abantu balina essuubi ery’okuzuukira kubanga Katonda yatuma Omwana we n’atufiirira. N’olwekyo, okuzuukira kwoleka okwagala kwa Yakuwa n’ekisa kye eky’ensusso. Ani gwe wandyagadde okulaba ng’abafu bazuukiziddwa?
Yiga Ebisingawo
Kiki Ddala Bayibuli Ky'Eyigiriza
Abafu Bali Ludda Wa?
Kiki Ddala Bayibuli Ky'Eyigiriza
Essuubi Ekkakafu Erikwata ku Baagalwa Bo Abaafa
Kiki Ddala Bayibuli Ky'Eyigiriza
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn